recursal/SuperWikiNEXT-32B huggingface dataset:
Νηρηίδα πάνω σε **ιχθυοκένταυρο** (200 π.Χ.)
Μυθολογικό τέρας στην Ελληνική μυθολογία που προσομοιάζει με θαλάσσιο κένταυρο, δηλαδή με το άνω μέρος σώμα ανθρώπινο και το κάτω μέρος, το μισό σώμα ίππου και το άλλο να καταλήγει σε ουρά ιχθύος. Οι ιχθυοκένταυροι εικονίζονται σε έργα τέχνης της μετακλασσικής περιόδου. Από τις σωζόμενες παραστάσεις η αρχαιότερη θεωρείται εκείνη στο μεγάλο βωμό της Περγάμου.

Ωραίες παραστάσεις ιχθυοκένταυρου που απάγει Νηρηίδα συνοδευόμενος από δύο ερωτιδείς είναι εκείνη σε ανάγλυφο του Βατικανού και του Εθνικού Μουσείου Αθηνών καθώς και σε αντίστοιχο του Μονάχου.

Μύθοι ή παραδόσεις σχετιζόμενες με Ιχθυοκένταυρο δεν υπάρχουν. Συνεπώς μέχρι σήμερα θεωρείται δημιούργημα της καλλιτεχνικής μόνο μυθοπλασίας ως ιδεατή τερατόμορφη απεικόνιση του παράκτιου αναδιπλούμενου κύματος, που μετά την προσβολή του στις ακτές, όταν αποσύρεται τραβάει μέσα στη θάλασσα ό,τι βρει και μπορεί έτσι να καταστεί επικίνδυνο για παιδιά ή ηλικιωμένους, όχι όμως για νέους ανθρώπους που χαίρονται να το απολαμβάνουν.


|  |  |  |  |
| --- | --- | --- | --- |
| 

| π • σ • ε
Όντα της ελληνικής μυθολογίας |
| --- |
|  |
| 
* Άλογα του Διομήδη
* Άρπυιες
* Αρίων
* Γίγαντες
* Γοργόνες
* Γραίες
* Ερινύες
* Ερυμάνθιος Κάπρος
* Έχιδνα
* Ιχθυοκένταυρος
* Κένταυροι
* Κέρβερος
* Κερυνίτιδα Έλαφος
* Κήρες
* Κύκλωπες
* Λαίλαπα
* Λαπίθες
* Λέων της Νεμέας
* Λερναία Ύδρα
* Μινώταυρος
* Πήγασος
* Πρωτέας
* Σάτυροι
* Σειληνοί
* Σειρήνες
* Σκύλλα
* Στυμφαλίδες Όρνιθες
* Σφίγγα
* Τάλως
* Τυφών
* Χάρυβδη
* Χίμαιρα
 |

 |
Η **Λητώ (Leto)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,78. Ανακαλύφθηκε το 1861 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από τo Ντίσελντορφ, και πήρε το όνομα της μητέρας του Απόλλωνα, της Λητούς, στην ελληνική μυθολογία.

Φυσικά χαρακτηριστικά
---------------------

Η μέση διάμετρός της Λητούς υπολογίσθηκε σε 122,6 χλμ. ενώ η μάζα της σε 1,9 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Λητούς εκτιμάται σε 3,43 cm/sec², δηλαδή είναι 285 φορές μικρότερη από την αντίστοιχη γήινη, ενώ η μέση ταχύτητα διαφυγής εκτιμάται σε 64,8 m/sec (233 χιλιόμετρα την ώρα).

Η Λητώ περιστρέφεται γύρω από τον άξονά της μία φορά κάθε 14 ώρες και 51 λεπτά. Το γεωμετρικό άλβεδό της είναι 0,228 και ο φασματικός τύπος της **S** (λιθώδης). Η μέση θερμοκρασία στην επιφάνειά της υπολογίζεται σε 106 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000068.

Εξωτερικοί σύνδεσμοι
--------------------

* Προσομοίωση τροχιάς (Java Applet) / Εφημερίδα

  


Αστεροειδείς| 67 Ασία | 68 Λητώ | 69 Εσπερία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
To **Down in Mexico** είναι ένα τραγούδι των The Coasters, το οποίο συμπεριλήφθηκε στον ντεμπούτο δίσκο τους, *The Coasters*, το 1957.Το τραγούδι γράφτηκε από τους Τζέρι Λίμπερ και Μάικ Στόλερ. Το τραγούδι κυκλοφόρησε το 1956 ως single και είναι το ντεμπούτο single του συγκροτήματος και κατ'επέκταση το πρώτο του εν λόγω δίσκου. Την ίδια χρόνια, έφτασε στο νούμερο 8 των αμερικανικών *Billboard* R&B Charts.

To 1973, το κομμάτι ηχογραφήθηκε ξανά, με τη συγκεκριμένη εκτέλεση να χρησιμοποιείται σε μία γνωστή σκηνή της ταινίας Κουέντιν Ταραντίνο, το *Death Proof* (2007). Το τραγούδι εμφανίστηκε και στην ταινία *The Hangover III* (2013). Από τη στιγμή της κυκλοφορίας του, το κομμάτι, έχει υποστεί μερικές διασκευές, με τις πιο γνωστές να είναι του Μπόμπι Σορτ, το 1958, της Έλα Μέι Μορς, το 1985, των Deja Voodoo, του 1988, των Kaleidoscope, το 1991 και του Ρόνι Ντόσον, το 1994.

Παραπομπές
----------

1. 1 2  «UNT Music Library». Digital.library.unt. Ανακτήθηκε στις 23 Δεκεμβρίου 2017.
2. ↑  «The Coasters charting singles». Ανακτήθηκε στις 22 Φεβρουαρίου 2012.
3. ↑  «Bobby Short, *Speaking of Love*». Ανακτήθηκε στις 22 Φεβρουαρίου 2012.
4. ↑  «Ella Mae Morse, *Sensational*». Ανακτήθηκε στις 22 Φεβρουαρίου 2012.
5. ↑  «Deja Voodoo, *Too Cool to Live, Too Smart to Die*». Ανακτήθηκε στις 22 Φεβρουαρίου 2012.
6. ↑  «Kaleidoscope, *Greetings from Kartoonistan...(We Ain't Dead Yet)*». Ανακτήθηκε στις 22 Φεβρουαρίου 2012.
7. ↑  «Ronnie Dawson, *Monkey Beat!*». Ανακτήθηκε στις 22 Φεβρουαρίου 2012.

Εξωτερικοί σύνδεσμοι
--------------------

* Down in Mexico Αρχειοθετήθηκε 2018-02-17 στο Wayback Machine. στο MetroLyrics.com
Στην ελληνική μυθολογία με το όνομα **Ιφιμέδουσα** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ιφιμέδουσας ήταν η Ατλαντείη ή Φοίβη, και επομένως η Ιφιμέδουσα ήταν ομοθαλής αδελφή της Αστερίας, της Γλαύκης, της Γόργης, των δύο Ιπποδαμειών, της Ιππομέδουσας, της Κλεοπάτρας, της Ρόδης και της Ροδίας. Η Ιφιμέδουσα παντρεύτηκε τον Ευχήνορα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*B. montana*

Το ***Belantsea*** είναι ένα γένος των εξαφανισμένων petalodontid cartilaginous ψαριών και έζησε κατά τη διάρκεια της Κάτω λιθανθρακοφόρου, περίπου πριν από 350 εκατομμύρια χρόνια. Τα απολιθώματα του βρέθηκαν στο Bear Gulch Limestone lagerstätte. Το σώμα του είχε σχήμα φύλλου, με μυϊκά πτερύγια και μια μικρή ουρά. Ένας τέτοιος σωματότυπος θα του επέτρεπε μεγάλη ευελιξία, αλλά με το κόστος της ταχείας πλεύσης. Είχε λίγα, μεγάλα και τριγωνικά δόντια που σχημάτιζαν μια διάταξη ράμφους που του επέτρεπε να βόσκη βρυόζωα, σπόγγους, crinoids, και άλλων εξωσκελετικα ζώα. Το γένος περιλάμβανε δύο είδη, το *B. montana* και το *B. occidentalis.*

Το *Belantsea* είναι το πιο γνωστό μέλος της τάξης Petalodontiformes.

Πηγές
-----

* Bear Gulch
* Belantsea from Discovery Education
Η **Ισαβέλλα** (περί το 1216 – 1264) από τον Οίκο των Λουζινιάν ήταν πριγκίπισσα της Κύπρου. Έγινε Αντιβασίλισσα της Ιερουσαλήμ (1263-1264).

Βιογραφία
---------

Ήταν η δεύτερη κόρη του Ούγου Α΄ της Κύπρου και της Αλίκης των Μπλουά, κόρης του Ερρίκου Β΄ κόμη της Καμπανίας.

Διορίστηκε αντιβασίλισσα της Ιερουσαλήμ στην Άκρα (1263) και στη συνέχεια διόρισε τον σύζυγό της Ερρίκο ως βάιλο του βασιλείου. Επέστρεψε στην Κύπρο, όταν διορίστηκε ο γιος της βάιλος της Ιερουσαλήμ (1264). Η Ισαβέλλα της Κύπρου απεβίωσε λίγο μετά τον Φεβρουάριο του 1264 και τάφηκε στην Λευκωσία. Ο σύζυγος της πνίγηκε τον Ιούνιο του 1276 λίγο έξω από την Τύρο, ενώ απέπλεε για την Τρίπολη με ένα γερμανικό πλοίο. Το σώμα του βρέθηκε· μετά το τέλος και του γιου του Ούγου, το 1284, οι σοροί και των δύο, πατέρα και γιου, μεταφέρθηκαν στη Λευκωσία, όπου και ετάφησαν.

Οικογένεια
----------

Παντρεύτηκε τον Ερρίκο των Πουατιέ (γιο του Βοημούνδου Δ΄ πρίγκιπα της Αντιόχειας και της Πλεζάνς Εμπριάκο του Ζιμπλέ), αδελφό του Βοημούνδου Ε΄ πρίγκιπα της Αντιόχειας. Οι απόγονοι τους, αν και ανήκαν στον Οίκο του Πουατιέ, διατήρησαν το επώνυμο Λουζινιάν της Ισαβέλλας. Μαζί του απέκτησε: 

* Ούγος Γ΄ 1235-1284, βασιλιάς της Κύπρου.
* Μαργαρίτα π.1244-1308, κυρία της Τύρου (1283-1291), απεβίωσε ως μοναχή στη δομηνικανή εκκλησία της Λευκωσίας. Παντρεύτηκε στις 22 Σεπτεμβρίου 1268 τον Ιωάννη των Μονφόρ, κύριο του Τορόν και της Τύρου (1240-1289), γιο του Φιλίππου κυρίου της Τύρου και της δεύτερης συζύγου του Μαρίας, πριγκίπισσας της Αντιόχειας χωρίς να αποκτήσουν παιδιά.

Παραπομπές
----------

1. ↑  p22033.htm#i220328. Ανακτήθηκε στις 7  Αυγούστου 2020.
2. 1 2   Charles Cawley, *"Medieval Lands. A prosopography of medieval European noble and royal families"*, *Foundation for Medieval Genealogy*, 2006-2018:ISABELLE of Cyprus.

Εξωτερικοί σύνδεσμοι
--------------------

* Κύπρος
Το λογότυπο του Inducks
Το **INDUCKS** ή **Inducks** (αγγλ.: ***I**nternational **N**etwork of **D**isney **U**niverse **C**omic **K**nowers and **S**ources / **I.N.D.U.C.K.S.***), είναι ιστοσελίδα με βάση δεδομένων όλων των έντυπων κόμικς της Disney. Αποτελεί διεθνές πρότζεκτ που περιλαμβάνει περισσότερες από 147.000 ιστορίες και 133.000 πλήρως αρχειοθετημένες εκδόσεις που προέρχονται από 70 χώρες. Σχετίζεται με το αρχείο OUTDUCKS, το οποίο περιλαμβάνει κυρίως σκαναρισμένα εξώφυλλα των διαφόρων εκδόσεων.

Η σελίδα είναι διαθέσιμη σε 14 γλώσσες, μεταξύ των οποίων και τα ελληνικά. Το ελληνικό τμήμα της περιλαμβάνει έναν πλήρη κατάλογο 165 τίτλων περιοδικών και περισσότερων από 6.400 τευχών.

Παραπομπές
----------

1. ↑  «I.N.D.U.C.K.S.». *inducks.org*. Ανακτήθηκε στις 8 Ιουνίου 2023.
2. ↑  «Χώρες | I.N.D.U.C.K.S.». *inducks.org*. Ανακτήθηκε στις 8 Ιουνίου 2023.

Εξωτερικοί σύνδεσμοι
--------------------

* Inducks Αρχειοθετήθηκε 2005-03-05 στο Wayback Machine.
* Outducks
Το **Bed of Rose's** είναι ένα τραγούδι της Country μουσικής, σε στίχους του Harold Reid, το οποίο ηχογραφήθηκε από το Αμερικάνικο συγκρότημα της Country μουσικής The Statler Brothers. Το τραγούδι κυκλοφόρησε τον Οκτώβριο του 1970, ως το πρώτο single από το ομώνυμο άλμπουμ *Bed of Rose's*. Το τραγούδι έγινε δημοφιλές το χειμώνα του 1971, συγκεκριμένα βρισκόταν στα πρώτα δέκα τραγούδια στη λίστα με τα charts *Hot Country Singles*, πέρνοντας την πρώτη θέση. Το τραγούδι βρισκόταν στο νούμερο 58 στη λίστα *Hot 100* και στο νούμερο 51 στη λίστα *Australian Singles Chart*.

Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Θέση στα Charts
---------------

| Chart (1970–1971) | Θέση |
| --- | --- |
| U.S. *Billboard* Hot Country Singles | 9 |
| U.S. *Billboard* Hot 100 | 58 |
| Canadian *RPM* Country Tracks | 3 |
| Canadian *RPM* Top Singles | 86 |

Παραπομπές
----------

1. ↑

Εξωτερικοί σύνδεσμοι
--------------------

* Οι στίχοι του τραγουδιού Αρχειοθετήθηκε 2014-09-21 στο Wayback Machine. στο MetroLyrics.
Το **Inferno** είναι μυθιστόρημα του Νταν Μπράουν. Το βιβλίο έχει μεταφραστεί σε 46 γλώσσες. Στην Ελλάδα κυκλοφόρησε τον Ιούλιο του 2013 από τις εκδόσεις Ψυχογιός σε μετάφραση Χρήστου Καψάλη. Το 2016 έγινε η μεταφορά του στην μεγάλη οθόνη.

Πλοκή
-----

Ο καθηγητής Ρόμπερτ Λάνγκτον ξυπνά στο νοσοκομείο της Φλωρεντίας έχοντας χάσει τη μνήμη του. Μαζί με την γιατρό Σιένα Μπρουκς επιδίδονται σε ένα ανθρωποκυνηγητό, ύστερα από μια επίθεση στο πρόσωπο του Λάνγκτον. Καθώς προσπαθούν να ξεφύγουν από αυτούς που τους κυνηγούν, το έργο του Δάντη 'Θεία Κωμωδία', τους καθοδηγεί να αναζητήσουν τα κρυμμένα μηνύματα στα έργα τέχνης της πόλης. Μαζί θα φτάσουν ως την Κωνσταντινούπολη, όπου θα βρεθούν αντιμέτωποι με έναν κίνδυνο που απειλεί την ανθρωπότητα.

Χαρακτήρες
----------

* Ρόμπερτ Λάνγκτον: Καθηγητής Σημειολογίας στο Πανεπιστήμιο του Χάρβαντ.
* Σιένα Μπρουκς:Γιατρός η οποία καταδιώκεται μαζί με τον Λάνγκτον.
* Ελίζαμπεθ Σίνσκευ:Επικεφαλής του Παγκόσμιου Οργανισμού Υγείας.
* Μπέρτραντ Ζόμπριστ:Επιστήμονας και υποστηρικτής του κινήματος του μετανθρωπισμού.

* Κοσμήτορας:Επικεφαλής του Ομίλου.
* Βαγιένθα: Πράκτορας του Ομίλου.

Ταινία
------

Το μπεστ σέλερ του Νταν Μπράουν έγινε ταινία με πρωταγωνιστές τους Τομ Χανκς και Φελίσιτι Τζόουνς σε σκηνοθεσία Ρον Χάουαρντ. Προβλήθηκε στην μεγάλη οθόνη τον Οκτώβριο του 2016.

Κριτική
-------

Το μυθιστόρημα του Νταν Μπράουν, γεμάτο με σκηνές καταδίωξης και διάχυτο από συμβολισμούς στα έργα τέχνης, με στοιχεία από την ιστορία και τον πολιτισμό, έχει χαρακτηριστεί ως βιβλίο καλοκαιρινών αποδράσεων.

> 
> Οι πιο σκοτεινές γωνίες στην κόλαση είναι φυλαγμένες για εκείνους που διατηρούν την ουδετερότητά τους σε εποχές ηθικής κρίσης.
> 
> 
> — Δάντης, Θεία Κωμωδία

Παραπομπές
----------

1. ↑  archive.org/details/infernonovel00brow. Ανακτήθηκε στις 21  Φεβρουαρίου 2019.
2. ↑  «Inferno: Το νέο μυθιστόρημα του Νταν Μπράουν | Kathimerini».. Ανακτήθηκε στις 2016-11-06.
3. 1 2  iefimerida.gr (2016-10-13). «Νέες ταινίες: Το Inferno του Νταν Μπράουν στη μεγάλη οθόνη -Με τον Τομ Χανκς [κριτική & τρέιλερ»]. *iefimerida.gr*.. Ανακτήθηκε στις 2016-11-06.
4. ↑  «Book review: ‘Inferno’ by Dan Brown - The Boston Globe». *BostonGlobe.com*.. Ανακτήθηκε στις 2016-11-12.

Εξωτερικοί σύνδεσμοι
--------------------

* Ιστοσελίδα του βιβλίου στο goodreads
* Επίσημη ιστοσελίδα του βιβλίου
Η **Ίντι Ποπ** (Indie Pop) είναι ένα είδος μουσικής το οποίο συνδυάζει guitar pop και DIY ethic σε αντίθεση με το ρεύμα της δημοφιλούς ποπ μουσικής. Προέκυψε ως εξέλιξη της post-punk μουσικής στα τέλη της δεκαετίας του 1970. Η Ίντι Ποπ είναι πιο μελωδική και ήρεμη από την Ίντι Ροκ (Indie Rock), ένα συγγενές είδος μουσικής.

Η Ίντι Ποπ αποτέλεσε μια πρωτοφανή διαφορά από τις απότομες και σοβαρές αποχρώσεις της ροκ μουσικής των προηγούμενων ετών, καθώς και μια απόκλιση από τη σύγχρονη ποπ μουσική. Συνδυάζοντας τις pop και τις punk επιρροές της, η Ίντι διαθέτει απλή ποιότητα αλλά και γλυκιά μελωδικότητα.

Προέλευση
---------

Οι όροι "Ίντι" και "Ίντι Ποπ" ήταν ταυτόσημοι στα τέλη της δεκαετίας του 1970. Με επιρροές από το ήθος της punk rock DIY, συγκροτήματα με κιθάρες δημιουργήθηκαν με βάση το νέο - τότε - δεδομένο, ότι μπορούσαν να ηχογραφήσουν και να κυκλοφορήσουν τη δική τους μουσική χωρίς την εμπλοκή κάποιας μεγάλης δισκογραφικής εταιρίας. 
Η ουσία της Ίντι μουσικής δε σταθεροποιήθηκε παρά μέχρι τα τέλη της δεκαετίας του 1980 και τις αρχές της δεκαετίας του 1990. Μεγάλη επιρροή άσκησε το ντεμπούτο της Αμερικανικής Ίντι Ποπ μπάντας "Beat Happening's" το 1985. Στις αρχές του 1990 η Αγγλική Ίντι Ποπ επηρέασε το χώρο και χωρίστηκε σε μερικά διαφορετικά ακόμα είδη.

Συγγενή είδη
------------

### Twee Pop

Η Τουί Ποπ είναι ένα υπο-είδος της ίντι. Χαρακτηριστικά του στοιχεία είναι οι αρμονίες γυναικείων και αντρικών φωνών και οι στίχοι για την αγάπη και τον έρωτα.

### Shibuya-kei

Η Σιμπούγια Κέι είναι ένα Ιαπωνέζικο είδος μουσικής του 1990 που υποστηρίχθηκε από τους λάτρεις της ίντι, με σημαντικότερο συγκρότημα- εκπρόσωπο το "Pizzicato Five".

### Chamber pop

Η Τσέιμπερ ποπ είναι ακόμα ένα ακόμα υπο-είδος της ίντι με πλούσια ενορχήστρωση. Είναι βαριά επηρεασμένο από τον Brian Wilson και τον Μπερτ Μπάκαρα.
Ο Ερμής φοράει πέτασο, νόμισμα της Κάμψας, περί το 400 π.Χ.
Νόμισμα της Κάμψας, περί το 400 π.Χ.
Η **Κάμψα** ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Γίγωνο, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ.

Άλλα ονόματα της πόλης ήταν **Σκάψα**, με το οποίο αναφέρεται στους αθηναϊκούς καταλόγους εισφορών του 452/1 π.Χ. και **Κάψα**. Η πόλη ήταν μέλος του Κοινού των Χαλκιδέων. 

Η ακριβής τοποθεσία της δεν έχει ταυτοποιηθεί, αλλά μερικές φορές θεωρείται ότι βρισκόταν κοντά στα ορυχεία αργύρου 20 χιλιόμετρα ΑΝΑ της Θεσσαλονίκης .

Παραπομπές
----------

1. ↑  Ηρόδοτος. «Ιστορίαι». *Ιστορίαι*. **7.123**.
2. ↑  Lohmann, Hans. «Scapsa». Brill's New Pauly. Ανακτήθηκε στις 10 Ιανουαρίου 2019.
3. ↑  *Dictionnaire géographique universel, contenant la description de tous les lieux du globe intéressans sous le rapport de la géographie physique et politique, de l'histoire, de la statistique, du commerce, de l'industrie, etc* (στα Γαλλικά). A.J. Killian. 1832. σελ. 274.
4. ↑  *KAPSA (Ancient city) THESSALONIKI - GTP* (στα Αγγλικά).
***In silico*** είναι μία φράση που αναφέρεται σε ό,τι πραγματοποιείται με τη βοήθεια υπολογιστή ή μέσω προσομοίωσης σε υπολογιστή. Η φράση αυτή είναι κατασκευασμένη κατ' αναλογία με τις λατινικές φράσεις *in vivo* και *in vitro*, που χρησιμοποιούνται ευρέως στη βιολογία και αναφέρονται αντιστοίχως σε πειράματα εντός ή εκτός ζωντανών οργανισμών. Αντίθετα με την κοινή αντίληψη, *in silico* δεν σημαίνει τίποτα στα λατινικά, αλλά είναι επιστημονικό επινόημα.

Η έκφραση ***in silico*** πρωτοχρησιμοποιήθηκε το 1989 στο συμπόσιο «*Cellular Automata: Theory and Applications*» στο Λος Άλαμος του Νέου Μεξικού, το οποίο αφορούσε τα κυτταρικά αυτόματα. Ο Pedro Miramontes, ένας μαθηματικός από το Εθνικό Ανεξάρτητο Πανεπιστήμιο του Νέου Μεξικό (National Autonomous University of Mexico) (UNAM) παρουσίασε μία αναφορά με τον τίτλο «*DNA και RNA: Φυσικοχημικοί περιορισμοί, κυτταρικά αυτόματα και μοριακή εξέλιξη*». Στο τίτλο του ο Miramontes χρησιμοποίησε τον όρο «*In silico*» για να χαρακτηρίσει βιολογικά πειράματα που προσομοιώθηκαν σε υπολογιστή.

Δείτε επίσης
------------

* *ex vivo*
* *in situ*
* *in utero*
* *in vitro*
* *in vivo*

Αναφορές
--------

1. ↑  Miramontes P. Un modelo de autómata celular para la evolución de los ácidos nucleicos [A cellular automaton model for the evolution of nucleic acids]. Tesis de doctorado en matemáticas. UNAM. 1992.

Εξωτερικοί σύνδεσμοι
--------------------

* World Wide Words: *In silico*
Η **Ουρανία (Urania)** είναι ένας μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 7,57. Ανακαλύφθηκε το 1854 από τον Βρετανό αστρονόμο Τζον Ράσελ Χιντ, που παρατηρούσε από το Λονδίνο (ήταν ο τελευταίος από τους 10 αστεροειδείς που ανεκάλυψε ο Χιντ). Η Ουρανία έλαβε το όνομά της από την ομώνυμη Μούσα της ελληνικής μυθολογίας, που ήταν η Μούσα της Αστρονομίας. Το φωτεινότερο φαινόμενο μέγεθος της Ουρανίας από τη Γη είναι 9,36.

Φυσικά χαρακτηριστικά
---------------------

Η μέση διάμετρος της Ουρανίας είναι 100,15 χλμ. ενώ η μάζα της εκτιμάται σε 1,1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Ουρανίας εκτιμάται σε 2,8 cm/sec², ενώ η μέση ταχύτητα διαφυγής υπολογίζεται σε 52,9 m/sec (190 χιλιόμετρα την ώρα). Η μέση πυκνότητα της Ουρανίας είναι περίπου 2 gr/cm³.

Ο φασματικός τύπος της Ουρανίας είναι **S** (λιθώδης). Το γεωμετρικό άλβεδό της είναι 0,1714 και η μέση θερμοκρασία στην επιφάνειά της εκτιμάται σε 96 βαθμούς C κάτω από το μηδέν. Η Ουρανία περιστρέφεται γύρω από τον εαυτό της μία φορά κάθε 13 ώρες και 41 λεπτά.

Παραπομπές
----------

1. ↑  *JPL Small-Body Database*. 2000030.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 29 Αμφιτρίτη | 30 Ουρανία | 31 Ευφροσύνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
| Κάμπουα *(Kabwa)* |
| --- |
| Πληθυσμός | 11.000 (εκτίμ. 2016) |
| Ονομασίες |
| Άνθρωπος | Κάμπουα *(Kabwa)* |
| Γλώσσα | Κάμπουα *(Kabwa)* |
|

Οι **Κάμπουα** *(Kabwa)*, είναι μια εθνοτική και γλωσσική ομάδα η οποία ζει στην Περιφέρεια Μάρα *(Mara Region)* (Αστική Περιοχή Μουσόμα *(Musoma Rural District)*, Τομέα Μακονγκόρο *(Makongoro Division)*, Τμήμα Μπουκάμπουα *(Bukabwa Ward)*), στη βόρειο-κεντρική Τανζανία.

Αποτελούν τμήμα των Μπαντού *(Bantu)*, λαού του συμπλέγματος των Κεντρικών-Λιμνών εντός της Υπο-Σαχάριας Αφρικανικής ομάδας. Αυτή η ομάδα των ανθρώπων, βρίσκεται μόνο στην Τανζανία.

Δημογραφικά
-----------

Κατά το 2016, ο πληθυσμός τους εκτιμάται ότι αριθμεί 11.000 άτομα. Η γλώσσα που ομιλούν, ονομάζεται Κάμπουα *(Kabwa)*.

Θρησκεία
--------

Το 10 τοις εκατό των Κάμπουα *(Kabwa)* είναι Χριστιανοί, ενώ το υπόλοιπο 90 τοις εκατό, πιστεύει σε εθνοτικές θρησκείες. Η εθνοτική θρησκεία, είναι βαθιά ριζωμένη στην εθνική ταυτότητα ενός λαού και η μετατροπή της, ισοδυναμεί ουσιαστικά στην πολιτιστική αφομοίωση.

Σημειώσεις
----------

1. ↑   Εθνοτικές θρησκείες, είναι μια ευρεία κατηγορία των θρησκευτικών πεποιθήσεων και πρακτικών που συνδέονται με την εθνότητα των οπαδών. Ο προσηλυτισμός, συνήθως ισοδυναμεί με την πολιτιστική αφομοίωση στην εθνοτική ομάδα. Ευρέως διαδεδομένες εθνοτικές θρησκείες, περιλαμβάνουν την Κινεζική Οικουμενικότητα, τον Σιντοϊσμό και τον Ιουδαϊσμό.

Παραπομπές σημειώσεων

Παραπομπές
----------

1. 1 2 3 4 5 6  , τελευταία επίσκεψη: 22 Σεπτεμβρίου 2016
2. ↑  .ethnologue.com/show\_country.asp?name=TZ
3. ↑  , τελευταία επίσκεψη: 22 Σεπτεμβρίου 2016

Εξωτερικοί σύνδεσμοι
--------------------

* (Αγγλικά)  τελευταία επίσκεψη: 27 Σεπτεμβρίου 2016


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kabwa people (έκδοση 544513320) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Βαπτιστίνη (Baptistina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Παρότι η τροχιά του είναι παρόμοια με εκείνη των μελών της Οικογένειας αστεροειδών της Χλωρίδος, ο φασματικός του τύπος δεν συμφωνεί, οπότε η Βαπτιστίνη δεν μπορεί να ταξινομηθεί ως μέλος αυτής της οικογένειας.

Σύμφωνα με μία μελέτη του 2007, η Βαπτιστίνη πιθανότατα αποτελεί το μεγαλύτερο θραύσμα ενός μεγάλου αστεροειδούς (περίπου 170 χιλιομέτρων σε διάμετρο) που καταστράφηκε σε μία σύγκρουση με ένα σώμα το οποίο είχε περίπου τη μισή διάμετρο από αυτόν. Η σύγκρουση αυτή πρέπει να έγινε πριν από 160 εκατομμύρια χρόνια περίπου και δημιούργησε την «Οικογένεια της Βαπτιστίνης». Επιπλέον, προτάθηκε ότι ένα από τα θραύσματα από τη σύγκρουση αυτή είναι ο αστεροειδής που μεταγενέστερα έπεσε στη Γη και προκάλεσε την περίφημη εξαφάνιση των δεινοσαύρων πριν από 65 περίπου εκατομμύρια χρόνια. Η θεωρία αυτή αμφισβητείται, καθώς οι παρατηρήσεις των τροχιών της Βαπτιστίνης και άλλων υποτιθέμενων θραυσμάτων είναι ελλιπείς. Εξάλλου μία άλλη, πιο πρόσφατη μελέτη (2008)  αποδεικνύει ότι η Βαπτιστίνη δεν έχει την ίδια χημική σύσταση με τον αστεροειδή που προσέκρουσε στη Γη τότε. Ωστόσο, η πιθανότητα δεν μπορεί να αποκλεισθεί εντελώς.

Φυσικά χαρακτηριστικά
---------------------

Η διάμετρος της Βαπτιστίνης εκτιμάται σε 13 ως 30 χιλιόμετρα. Ο φασματικός της τύπος είναι **X**, ενώ το άλβεδό της είναι άγνωστο. Η Βαπτιστίνη περιστρέφεται γύρω από τον εαυτό της μία φορά κάθε 16 ώρες και 14 περίπου λεπτά, μία σχετικώς αργή περιστροφή.

Παραπομπές
----------

1. ↑  *JPL Small-Body Database*. 2000298.
2. ↑  Bottke W. Vokrouhlický D. Nesvorný D. (2007) *An asteroid breakup 160 Myr ago as the probable source of the K/T impactor.* Αρχειοθετήθηκε 2011-07-18 στο Wayback Machine.: Nature 449, 48-53
3. ↑  Reddy V. et al. (2008). *Composition of 298 Baptistina: Implications for K-T Impactor Link*, Asteroids, Comets, Meteors conference.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 297 Καικιλία | 298 Βαπτιστίνη | 299 Θώρα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
To **Infiniti Q50** είναι ένα compact πολυτελές σεντάν αυτοκίνητο που κατασκευάζεται από την ιαπωνική αυτοκινητοβιομηχανία Infiniti, από τις 14 Μαΐου 2013 έως σήμερα. Το μοντέλο παρουσιάστηκε για πρώτη φορά τον Ιανουάριο του 2013 στη Διεθνή Έκθεση Αυτοκινήτου του Ντιτρόιτ και λανσαρίστηκε τον Αύγουστο του 2013 για την αγορά της Βόρειας Αμερικής και στα τέλη του έτους στην Ευρώπη. Μέσα στο 2016, υπέστη μια ανανέωση. Κύριοι ανταγωνιστές του μοντέλου, είναι η BMW Σειρά 3, η Mercedes C-Class και το Lexus IS.

Το Q50 είναι διαθέσιμο σε 3 εκδοχές κινητήρων: 3 εκδόσεις βενζίνης, μία τουρμποντίζελ και μία υβριδική, η οποία συνδυάζει έναν βενζινοκινητήρα και έναν ηλεκτροκινητήρα. Ο αεροδυναμικός συντελεστής Cd του μοντέλου είναι 0,26.

Τεχνικά χαρακτηριστικά
----------------------

### Βενζινοκινητήρας

Infiniti Q50 3.7 λίτρων AWD (τετρακίνητο) του 2014 στη Νέα Υόρκη.
Η έκδοση βενζίνης χρησιμοποιεί έναν κινητήρα άμεσου ψεκασμού 3.7 λίτρων, τον VQ37VHR, που αποδίδει 328 ίππους (241 KW) στις 7.000 στροφές το λεπτό και 36,5 κιλά ροπή στις 5.200 στροφές το λεπτό. Η κίνηση μεταδίδεται στους πίσω τροχούς, μέσω ενός 7-τάχυτου αυτόματου κιβωτίου, το οποίο χρησιμοποιεί το σύστημα Downshift Rev Matching, ένα σύστημα που έχει εξελίξει η μητρική Nissan και βοηθάει στην ομαλότερη αλλαγή των ταχυτήτων, παρεμβαίνοντας διακριτικά και στο γκάζι του αυτοκινήτου.

Στον τομέα της ασφάλειας, το αυτοκίνητο διαθέτει αεριζόμενα δισκόφρενα εμπρός και πίσω, ενώ τα ελαστικά του είναι διαστάσεων 225/55 R17.

### Υβριδικό

Η υβριδική έκδοση χρησιμοποιεί έναν κινητήρα άμεσου ψεκασμού 3.5 λίτρων, τον VQ35HR, που αποδίδει 296 ίππους και συνδυάζεται με έναν ηλεκτροκινητήρα, με την συνολική ισχύ του συστήματος να φτάνει τους 354 ίππους. Η κίνηση μεταδίδεται όπως ακριβώς και στην έκδοση της βενζίνης, ενώ ίδια παραμένουν και το σύστημα πέδησης, αλλά και οι διαστάσεις των ελαστικών.

Παραπομπές
----------

1. ↑
2. ↑
3. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Infiniti Q50 στο Wikimedia Commons

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μοντέλα της Infiniti |
| --- |
|  |
| Σημερινά μοντέλα: | 
* Q30
* Q40
* Q50
* Q60
* Q70
* QX30
* QX50
* QX60
* QX70
* QX80
 |
|  |
| Παλαιότερα Μοντέλα: | 
* M
* FX
* EX
* G
* I
* Q45
* J30
 |

 |
Η **ιχθύαση** είναι κληρονομική νόσος με κύριο χαρακτηριστικό το ξηρό και λεπιδώδες δέρμα (σαν τα λέπια των ψαριών). Διακρίνεται ανάλογα με τον τύπο κληρονομικότητάς της στην κοινή ιχθύαση και στη φυλοσύνδετη κοινή ιχθύαση.

Κοινή ιχθύαση
-------------

Η νόσος μεταβιβάζεται με τον αυτοσωματικό επικρατούντα τύπο κληρονομικότητας. Οι ασθενείς έχουν φυσιολογική σωματική και πνευματική ανάπτυξη. Εμφανίζεται συνήθως κατά τον πρώτο χρόνο ζωής και διαρκεί διά βίου, συχνά με σταδιακή βελτίωση.

### Κλινική εικόνα

Κλινικά η **κοινή ιχθύαση** χαρακτηρίζεται από έντονη ξηρότητα δέρματος σε συνδυασμό με λέπια μικρά, λεπτά, αλευρώδη ή μεγάλα, παχιά και φυλλώδη. Ανάμεσα στα λέπια το δέρμα είναι λεπτό και πτυχωτό. Η έκκριση των ιδρωτοποιών και σμηγματογόνων αδένων είναι ελαττωμένη με αποτέλεσμα τη δυσανεξία στις θερμές και υγρές μέρες. Το εξάνθημα μπορεί να είναι γενικευμένο και συνήθως είναι συμμετρικό. Καταλαμβάνει κυρίως τον κορμό και τις εκτατικές επιφάνειες των άκρων. Χαρακτηριστικό της νόσου είναι η απουσία δερματικών βλαβών από τις καμπτικές επιφάνειες των μεγάλων αρθρώσεων(αγκώνες,ιγνυακές και μασχαλιαίες κοιλότητες)

Συχνά η κοινή ιχθύαση συνυπάρχει με ατοπική δερματίτιδα, αλλεργική ρινίτιδα ή άσθμα. Συχνά συνυπάρχει θυλακική κερατίαση, ενώ πιο σπάνια συνυπάρχει και βλάβη του κερατοειδούς.

### Πρόγνωση-Θεραπεία

Η νόσος εξελίσσεται διά βίου, χωρίς υποτροπές, ενώ μπορεί να παρατηρηθεί και βαθμιαία βελτίωση. Ως συμπτωματική θεραπεία χρησιμοποιούνται μαλακτικά, που μειώνουν την ξηρότητα του δέρματος. Σε σοβαρές περιπτώσεις χρησιμοποιούνται και κερατολυτικά φάρμακα.

Φυλοσύνδετη ιχθύαση
-------------------

Εμφανίζεται κατά τη γέννηση, τη νεογνική ή και βρεφική ηλικία. Μεταβιβάζεται κατά τον φυλοσύνδετο υπολειπόμενο χαρακτήρα, συνεπώς ουσιαστικά προσβάλλει μόνο τους άρρενες.

### Κλινική εικόνα

Το εξάνθημα συνίσταται από μεγάλα λέπια, φαιά, μελανά ή κιτρινωπά. Τα λέπια καταλαμβάνουν συνήθως όλη την επιφάνεια του σώματος και ιδιαίτερα την κοιλιακή χώρα και το τριχωτό της κεφαλής. Οι τρίχες είναι λεπτές και ξηρές.

### Πρόγνωση-Θεραπεία

Η νόσος διαρκεί εφ' όρου ζωής, χωρίς βελτίωση. Κατά τη 2η με 3η δεκαετία της ζωής μπορεί να εμφανιστεί θόλωση του κερατοειδούς. Ως συμπτωματική θεραπεία χρησιμοποιούνται μαλακτικές αλοιφές, υγρά επιθέματα ή αμυλούχα λουτρά. Επίσης ορισμένοι συνιστούν τη χρησιμοποίηση ρετινοειδών από του στόματος,ενώ σπανίως χρησιμοποιούνται και κερατολυτικά φάρμακα.
Ο **Ιωάννης** (Giovanni) ήταν βυζαντινός του 9ου αιώνα, επίσκοπος Φόρμιας που θεωρείται ο δεύτερος καθολικός επίσκοπος Γκαέτα.

Ο Ιωάννης ήταν επίσκοπος Φόρμιας, αλλά λόγω των Αραβικών επιδρομών που είχαν καταστρέψει την πόλη είχε μεταφέρει την έδρα του στη Γαέτα. Λόγω του ότι έπειτα η Εππισκοπή Φόρμιας αντικαταστάθηκε από αυτή της Γκαέτα αριθμείται στην Γκαέτα σαν *Ιωάννης Β΄*.

Στην Γκαέτα ο Ιωάννης αναφέρεται ότι κατασκεύασε νέα κτίρια δίπλα στα παλιά της επισκοπής του.

Παραπομπές
----------

1. ↑  dell'Arcidiocesi - Arcidiocesi di Gaeta[*νεκρός σύνδεσμος*]
2. ↑  *storici sulle chiese arcivescovil*, iVincenzio d' Avino (abate.), 1848, σελ. 238
3. ↑  Enciclopedia dell'ecclesiastico, σελ. 598
Ο **Θεόγνωστος** ήταν Αλεξανδρινός θεολόγος, συγγραφέας και δάσκαλος στην Κατηχητική σχολή της Αλέξανδρειας. Έζησε τον 3ο αιώνα μ.Χ.

Βίος
----

Για τη ζωή του Θεόγνωστου δεν υπάρχουν πολλές πληροφορίες, εκτός από τη μνεία του Αθανασίου πως είχε διατελέσει καθηγητής στην Κατηχητική σχολή της Αλέξανδρειας και του Φίλιππος Σιδήτης,ο οποίος μας πληροφορεί πως ήταν διευθυντής της, και χρονικά αυτό πρέπει να τοποθετηθεί από το 264 μέχρι το 381.

Συγγραφικό έργο
---------------

Ο Μέγας Φώτιος μας πληροφορεί πως είναι συγγραφέας των *Υποτυπώσεων*, ενός δογματικοερμηνευτικού έργου. Χωρίζεται σε επτά μέρη-βιβλία τα οποία καλύπτουν διδασκαλίες της Εκκλησίας, περί α)του Πατέρα-Δημιουργού, β)του Υιού γ)του Αγίου Πνεύματος δ)αγγελολογία-δαιμονολογία ε)και στ)την ενανθρώπηση-σε δύο μέρη και ζ)τη δημιουργία.
Ο Φώτιος επαινεί για τις λογοτεχνικές αρετές του, όμως στέκεται και στα μειονεκτήματά του, που αφορούν το δογματικό περιεχόμενό του και συγκεκριμένα την τριαδολογία και αγγελολογία που διατυπώνει. Ειδικότερα παρουσιάζει τον ΄΄Υιό΄΄ ως ΄΄δημιούργημα΄΄στο δεύτερο βιβλίο των Υποτυπώσεων όμως στο τελευταίο, αναιρεί την προηγούμενη θέση του. Ο Φώτιος εξηγεί αυτήν την άποψη του Θεόγνωστου ως προϊόν της προσπάθειάς του να γίνει κατανοητός στους ακροατές του. Πάντως απηχεί σίγουρα απόψεις ανάλογες του Ωριγένη ή «δεν είχε τέλεια επίγνωση της προβληματολογίας» της εποχής του.
Η διαφορετική άποψη του όπως αυτή διατυπώνεται στο τελευταίο βιβλίο του έργου του ίσως είναι αναθεώρηση των προηγούμενων απόψεών του αν δεν είναι νοθεία μεταγενέστερη.

Παραπομπές
----------

1. ↑  Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.913
2. ↑  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.466
3. ↑  Παναγιώτης Χρήστου, όπ,π.

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.912-914
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.465-467

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 50620791
* **Europeana**: agent/base/146268
* LCCN: n84045624
* ISNI: 0000 0000 6700 930X
* GND: 100635490
* BNF: cb106106273 (data)
* BIBSYS: 95005092
* BNE: XX1290485
* CiNii: DA03124189

 |

 |
Ο **Κάναρντ Τζόνσον** (γεννήθηκε στις 24 Ιουνίου 1965) είναι Αμερικανός πρώην κολεγιακός και επαγγελματίας καλαθοσφαιριστής. Επιλέχθηκε από τους Κλίβελαντ Καβαλίερς του NBA με την 41η συνολική επιλογή (δεύτερος γύρος) στο ντραφτ του ΝΒΑ το 1987.

Γεννημένος και ανατρεφόμενος στο Σινσινάτι, ο Τζόνσον, έπαιξε κολεγιακό μπάσκετ στο Πανεπιστήμιο του Δυτικού Κεντάκι. Στο Δυτικό Κεντάκι, ο Τζόνσον ήταν βασικός παίκτης στην αναβίωση του μπασκετικού προγράμματος. Ήταν βασικός για τέσσερα χρόνια και οδήγησε την ομάδα στο πρώτο πρωτάθλημα της Διάσκεψης Σαν Μπελτ, μία εθνική κατάταξη στην πρώτη δεκάδα, μία 2η θέση στο Τουρνουά Προετοιμασίας NIT, και συνεχόμενες εμφανίσεις σε τουρνουά NCAA. 

Ο Τζόνσον εμφανίστηκε σε τέσσερα παιχνίδια με τους Καβαλίερς την περίοδο 1987-88 στο ΝΒΑ. Πέτυχε 2 πόντους με ποσοστό ευστοχίας 33% στα σουτ εντός πεδιάς στα 12 λεπτά που αγωνίστηκε.

Παραπομπές
----------

1. ↑  «1986-87 Sun Belt Conference Season Summary». *1986-87 Sun Belt Conference*. Ανακτήθηκε στις 22 Οκτωβρίου 2018.
2. ↑  «Kannard Johnson».

Εξωτερικοί σύνδεσμοι
--------------------

* Στοιχεία basketpedya.com[*νεκρός σύνδεσμος*]
* Βιογραφικό Τζόνσον από το basketball-reference.com
Οι **Ιχθυοφάγοι** ήταν αρχαίοι λαοί, διαφορετικής καταγωγής, οι οποίοι κατοικούσαν στις ακτές στις Αιθιοπίας, της Αραβίας, και των Ινδιών. Αναφέρονται από τον Ηρόδοτο, τον Πτολεμαίο, τον Αρριανό και άλλους αρχαίους συγγραφείς. Ο στόλος του Αλεξάνδρου υπό τον Νέαρχο τους συνάντησε στον παράπλου του Ινδικού Ωκεανού. Ονομάζονταν έτσι εξαιτίας της διατροφής τους που βασιζόταν σχεδόν αποκλειστικά στα ψάρια και ζούσαν σε ημιάγρια κατάσταση. Έτρωγαν τα ψάρια ωμά, αλλά φυλές οι οποίες ζούσαν προς τα δυτικά ήταν πιο αναπτυγμένες. Οι περισσότεροι δεν είχαν καν καράβια για ψάρεμα και εξασφάλιζαν την τροφή τους από την άμπωτη. Έφτιαχναν ακόμα αλεύρι από τα ψάρια ενώ ακόμα και τα σπίτια τους τα έφτιαχναν από οστά κητών που ξεβράζονταν στην ακτή.

Πηγές
-----

* Αρριανός *Ινδική* 27-31
* Ηρόδοτος *Θάλεια* 19
Ο **Θεόδωρος** ήταν βυζαντινός στρατηγός και πατρίκιος, κυβερνήτης του Θέματος Σικελίας, και Έξαρχος Ραβέννας στο πρώτο μισό του 8ου αιώνα.

Διορίσθηκε πατρίκιος και στρατηγός Σικελίας από τον Ιουστινιανό Β΄ και στάλθηκε στη Σικελία. Το 710 αναφέρεται ένα περιστατικό, ο Θεόδωρος αρρώστησε βαριά και μετέβη στη Σικελία ο Πάπας Κωνσταντίνος ο οποίος τον έκανε καλά. Στα τέλη του 710 στάλθηκε στη Ραβέννα να καταστείλει μία εξέγερση όπου οι στασιαστές είχαν δολοφονήσει τον έξαρχο Ιωάννη. Ο Θεόδωρος κατέστειλε την εξέγερση και παρέμεινε εκεί σαν έξαρχος για δύο έτη.

Παραπομπές
----------

1. 1 2 3 4 5 6  Mikaël Nichanian et Vivien Prigent, Les strateges de Sicile, De la naissance du thème au règne de Léon V\*, σελ. 102-103
Η **Χαριτία (Gratia)** είναι ένας αρκετά μεγάλος αλλά πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1896 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τις Χάριτες της ελληνικής μυθολογίας.

Φυσικά χαρακτηριστικά
---------------------

Η διάμετρος της Χαριτίας υπολογίσθηκε σε 87,2 χιλιόμετρα (από δεδομένα του IRAS), ενώ η μάζα της εκτιμάται σε 694 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,028 (από δεδομένα του IRAS). Η Χαριτία περιστρέφεται γύρω από τον εαυτό της μία φορά κάθε 19 ώρες και 28 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 ως 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000424.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 423 Διοτίμα | 424 Χαριτία | 425 Κορνηλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Παραδοσιακό σπίτι στον Κάμπο
Νότια της πόλης εκτείνεται η εύφορη πεδιάδα της Χίου που είναι γνωστή ως **Κάμπος**, κατάφυτη από περιβόλια με εσπεριδοειδή. Ο Κάμπος διαθέτει πολλά υπόγεια νερά, αλλά και το πιο γόνιμο έδαφος της Χίου. Είναι γεμάτος με κτήματα και θερινές κατοικίες των παλιών αριστοκρατικών οικογενειών της Χίου.

Οι περιηγητές του 18ου και 19ου αιώνα έχουν περιγράψει την ομορφιά αυτού του χώρου με κάθε λεπτομέρεια. Περιδιαβαίνοντας κανείς τα αμέτρητα, στενά και δαιδαλώδη δρομάκια του Κάμπου εντυπωσιάζεται από τα διώροφα και τριώροφα αρχοντικά του. Φτιαγμένα κυρίως από θυμιανούσικη πέτρα με το γήινο κοκκινωπό χρώμα, περιβάλλονται από ψηλούς πέτρινους τοίχους και αυλόθυρες με τοξωτές εισόδους.

Ο Κάμπος άρχισε να κατοικείται από τη Μαόνα, γενουατική εμπορική εταιρία, της οποίας τα περισσότερα μέλη της ανήκαν στην οικογένεια Ιουστινιάνη. Αυτοί είχαν αναλάβει τους οικονομικούς πόρους και το εμπόριο, αλλά και την προστασία του νησιού από τους διάφορους εχθρούς και τους τοπικούς άρχοντες γύρω στον 14ο αιώνα. Υπολογίζεται ότι κάποτε υπήρχαν γύρω στα 200 κτήματα, ελάχιστα όμως σώζονται σήμερα από τα αρχοντικά της πρώτης περιόδου. Σήμερα πολλοί ιδιοκτήτες αρχοντικών φροντίζουν να τα επαναφέρουν στην αρχική τους μορφή, της πρώτης ή της δεύτερης φάσεως μετά το 1881.

Εικόνες
-------

* 
* 
* 
* Κτήμα ΑργέντικονΚτήμα Αργέντικον
* ΜαγγανάριΜαγγανάρι
*
Ο **Θεόδωρος** ήταν Ρωμαίος σφετεριστής κατά τού Αυτοκράτορα Βάλη σύμφωνα με τον Αμμιανό Μαρκελλίνο.

Ο Μαρκελλίνος διέμενε στην Αντιόχεια το 372 και, ξεκαθαρίζοντας ότι μιλάει ως αυτόπτης μάρτυρας, μας λέει ότι ο Θεόδωρος εθεωρείτο ότι είχε αναγνωριστεί με μαντεία ως νέος αυτοκράτορας, ο διάδοχος τού Βάλη. Προχωρά και εξηγεί, πώς ο Θεόδωρος και αρκετοί άλλοι αναγκάστηκαν να ομολογήσουν την απάτη τους μέσω βασανιστηρίων και μετά από αυτό τιμωρήθηκαν σκληρά.  Τίποτα άλλο δεν είναι γνωστό γι' αυτόν.

Βιβλιογραφικές αναφορές
-----------------------

1. ↑  Kelly, Gavin, Ammianus Marcellinus: The Allusive Historian s.104ff, Cambridge 2008

Βιβλιογραφία
------------

* Κέλι, Γκάβιν. *Ammianus Marcellinus: The Allusive Historian.* Cambridge University Press, 2008,(ISBN 978-0-521-84299-0) .
Οι κυριότερες κοσμολογικές θεωρίες που προβλέπουν μεταβολή της σταθεράς παγκόσμιας έλξης είναι:

Θεωρία Brans-Dicke
------------------

Θεωρία στηριγμένη στην Αρχή του Μαχ βάσει της οποίας η αδράνεια κάθε σώματος και η μάζα του εξαρτώνται από την επίδραση του συνόλου της συμπαντικής ύλης πάνω του.
Εισηγητές της θεωρίας είναι οι αστροφυσικοί Brans και Robert Dicke. Σύμφωνα με τις απόψεις τους εφόσον το Σύμπαν διαστέλλεται τότε οι αποστάσεις μεγαλώνουν, η πυκνότητα του σύμπαντος μικραίνει και ως εκ του αποτελέσματος η επίδραση του συνόλου της συμπαντικής ύλης πάνω στα σώματα μικραίνει. Αυτό συμπερασματικά σύμφωνα με την αρχή του Μαχ μας οδηγεί στο συμπέρασμα ότι όσο περνάει ο χρόνος η αδράνεια και η μάζα των σωμάτων μικραίνει πράγμα που οδηγεί στην μείωση της τιμής της σταθεράς παγκόσμιας έλξης (G). Η θεωρία προβλέπει αρχική μεγάλη έκρηξη άρα συμβαδίζει με την θεωρία του Big Bang.

Θεωρία Dirac
------------

Ο Πολ Ντιράκ κατέληξε στο ίδιο συμπέρασμα με άλλο σκεπτικό. Βλέποντας ότι η τιμή της ηλικίας του σύμπαντος μετρούμενη σε te (δηλαδή σε χρόνο που απαιτείται προκειμένου το φως να διατρέξει την ακτίνα του ηλεκτρονίου), ο λόγος μεταξύ βαρυτικής προς ηλεκτρονική δύναμης Ηλεκτρονίου- πρωτονίου και η τετραγωνική δύναμη των σωματιδίων του σύμπαντος είναι σχεδόν ίδιες κατέληξε στα εξής:

1. Θα πρέπει να ελαττώνονται οι μάζες ηλεκτρονίου και πρωτονίου ή η Σταθερά Παγκόσμιας Έλξης συναρτήσει του Χρόνου.
2. Ο αριθμός των Σωματιδίων θα πρέπει να αυξάνεται αυξανόμενης της ηλικίας του σύμπαντος

Η θεωρία παρουσιάζει πολλές ομοιότητες με την θεωρία Brans-Dicke καθώς και με την θεωρία Συνεχούς Δημιουργίας. Παρόλα αυτά έχουν και πολλές διαφορές.

Βιβλιογραφία
------------

1. Μανώλης Δανέζης και Στράτος Θεοδοσίου, *"Το Σύμπαν που Αγάπησα, Εισαγωγή στην αστροφυσική"*, Τόμος Β', 1999, Εκδόσεις Δίαυλος, ISBN 960-531-063-5
Ο **Ιωσήφ (Ζοζέφ) Κοέν** ήταν Έλληνας Εβραϊκής καταγωγής, Αρχιτέκτονας.

Γεννήθηκε στην Αθήνα στις 12 Δεκεμβρίου 1937 και πέθανε στο Μαρούσι στις 12 Δεκεμβρίου 2018.

Οικογένεια
----------

Από τον γάμο του με την Αρχιτέκτονα Μάρω Κοσιώνη απέκτησε δύο γιους τον Ααρών, Αρχιτέκτονα και τον Ηλία, Εικαστικό.

Σπουδές
-------

Σπούδασε στην Ανωτάτη Σχολή Αρχιτεκτόνων του Εθνικού Μετσόβιου Πολυτεχνείου από το 1957-1962 με Καθηγητές τον Παναγιώτη Μιχελή, τον Χατζηκυριάκο Γκίκα και τον Νίκο Εγγονόπουλο.

Ο Ζοζέφ ήταν άνθρωπος χαρισματικός με ανεξάντλητο χιούμορ και κρυστάλλινη κρίση.

Δημιουργούσε αρχιτεκτονικά έργα και παράλληλα με το πηγαίο ταλέντο του υπηρέτησε την τέχνη σε ποικίλες μορφές της. 

Επί πολλά έτη υπήρξε εκλεγμένο μέλος και επικεφαλής του Πειθαρχικού Τμήματος του ΤΕΕ.

Τα πρώτα έτη της επαγγελματικής του δραστηριότητας 1964-1970 εργάσθηκε στον Οργανισμό Σχολικών Κτιρίων όπου πάμπολες αρχιτεκτονικές μελέτες που εφαρμόσθηκαν φέρουν την αρχιτεκτονική του σφραγγίδα (Νηπιαγωγεία Γυμνάσια).

Χαρακτηριστικά αρχιτεκτονικά έργα και μελέτες του είναι:

* Νοσοκομείο Γιαννιτσών
* Νοσοκομείο Αρτας
* Χειρουργεία Ναυτικού Νοσοκομείου Αθηνών
* Κέντρο Αποκατάστασης ΑΜΕΑ στην Αλεξανδρούπολη
* Κέντρο Υγείας στο Περιστέρι Αττικής
* Αεροδρόμιο Σαντορίνης νέο και επέκταση - αναμόρφωση παλαιού
* Κτήριο Γενικής Διεύθυνσης Αστυνομίας στο Βόλο
* Πυροσβεστικούς Σταθμούς σε Πόλεις της Χώρας, Πάτρα, Βόλο (συν. με Μ. Κοσιώνη)
* Πολυόροφο κατάστημα Μουσικού Οίκου Φίλιππος Νάκας
* Πολυκατοικίες στην Αθήνα στο Βόλο και στην Πάτρα
* Ανακαίνιση Ιεράς Συναγωγής Αθηνών
* Διαμορφώσεις Πλατειών στο Δήμο Ζωγράφου
* Πολεοδομική Μελέτη παραθεριστικού οικισμού στη θέση Βούταμα Μονεμβασιάς
* Ιδιωτική πολεοδόμηση ίδρυσης παραθεριστικού οικισμού στην Αίγινα (συν.με Μ. Κοσιώνη)
O **Θεόδοτος ο Κολοκύνθιος** ήταν πολιτικός και στρατιωτικός της Ανατολικής Ρωμαϊκής Αυτοκρατορίας. 

Ο Θεόδοτος αναφέρεται για πρώτη φορά πριν από το 522, όταν κατείχε το αξίωμα του Κόμη της Ανατολής  Το 522/523 διορίσθηκε, για τη πρώτη του θητεία (Σεπτέμβριος 522 - Αύγουστος 523) ως έπαρχος Κωνσταντινούπολης. Κατά την θητεία του επιθεώρησε τις υπερβολές του κόμματος των Βένετων και προσπάθησε να διατηρήσει την τάξη, αλλά κάνοντας έτσι δεν είχε την εύνοια από τον διάδοχο του Ιουστίνου, τον Ιουστινιανό (σ. 527 –565), υποστηρικτής των Βένετων, ο οποίος ξεκίνησε κακόβουλες κατηγορίες εναντίον του.

Από εδώ και πέρα, παρουσιάζονται διαφορετικές εκδοχές του τι συνέβη. Σύμφωνα με τον Προκόπιο της Καισάρειας, φοβούμενος για τη ζωή του αξιωματικού του, ο αυτοκράτορας έστειλε τον Θεόδοτο στην Ιερουσαλήμ, αλλά οι δολοφόνοι τον κυνηγούσαν και αναγκάστηκε να αναζητήσει καταφύγιο σε μια εκκλησία όπου παρέμεινε μέχρι το θάνατό του. Σύμφωνα με τον Ιωάννη Μαλάλα και τον Ιωάννη Νικίου, απολύθηκε, απομακρύνθηκε από τη θέση του και εξόριστος στην Ανατολή μετά την εκτέλεση του Θεοδόσιου Τζίκα, ενός από τα μέλη των Βένετων, και στη συνέχεια αναζήτησε καταφύγιο στην Ιερουσαλήμ (Σεπτέμβριος 524 - 5 Αυγούστου). Ο Θεόδοτος αντικαταστάθηκε από τον νέο έπαρχο της πόλης από τον Θεόδωρο.

Παραπομπές
----------

1. ↑  Martindale 1980, p. 1104.
2. ↑   Martindale 1980, p. 1104-1105.
3. ↑   Martindale 1980, p. 1105.
4. ↑   Martindale 1980, p. 1105.

Πηγές
-----

* Martindale, J. R.; A. H. M. Jones (1971). «Domitius 1». The Prosopography of the Later Roman Empire, Vol. I AD 260-395. Cambridge e Nova Iorque: Cambridge University Press
Ο **Ιωσήφ Κηρομύτης** (Στεφάνη 03 Ιανουαρίου 1951 - Αθήνα Αύγουστος 2013) ήταν γνωστός 'Ελληνας ζωγράφος και αγγειοπλάστης - αγγειογράφος αρχαίας τεχνοτροπίας. 

Μελανόμορφο αγγείο (αμφορά) του Ιωσήφ Κηρομύτη

Βιογραφικό
----------

Ο Κηρομύτης γεννήθηκε στο χωριό Στεφάνη του Ν. Πρέβεζας. Στο Γυμνάσιο ένας καθηγητής του αντελήφθη το ταλέντο του στη ζωγραφική και πρότεινε στους γονείς του να πάει να σπουδάσει καλές Τέχνες στην Αθήνα. 'Ετσι το έτος 1969 σε ηλικία 18 ετών ήρθε στο Χαλάνδρι και μετά στην Αθήνα όπου ταυτόχρονα τέλειωσε το Λύκειο και την Σχολή Ζωγραφικής ABC. Τα πρώτα χρόνια της καλλιτεχνικής του πορείας ασχολήθηκε με μικρές ελαιογραφίες τοπίων με σκοπό το βιοπορισμό. Αργότερα μεταπήδησε σε μεγαλύτερους πίνακες με αρχαιοκλασσικά θέματα, συνήθως από την Ελληνική Μυθολογία και Ιστορία. Μετά το έτος 1992, πρακτικά εγκατέλειψε τη ζωγραφική σε καμβά και μεταπήδησε στην αγγειοπλαστική και ζωγραφική αγγείων (ψημένα αγγεία) με την αρχαιοελληνική τεχνική. Μάλιστα ανέπτυξε δική του τεχνολογία παραγωγής φυσικών χρωμάτων που να μην αλλοιώνονται στό ψήσιμο του αγγείου, και ουδέποτε χρησιμοποίησε συνθετικά χρώματα του εμπορίου. Ετσι όλες οι κατασκευές του, ακριβή αντίγραφα αγγείων των Ελληνικών και Ξένων Μουσείων, έχουν διαχρονικότητα και δεν αλλοιώνονται ποτέ. Η διασημότητά του του επέτρεψε να έχει πρόσβαση σε όλες τις βιτρίνες των Αρχαιολογικών Μουσείων, οι οποίες άνοιγαν ειδικά γι αυτόν, ώστε να φωτογραφήσει σε όλες τις όψεις τα αγγεία, τα οποία αναπαριστούσε σε ακριβές αντίγραφο. Τα τελευταία χρόνια λόγω προβλήματος υγείας συνταξιοδοτήθηκε και έκλεισε το εργαστήριό του στην Πετρούπολη. Ο Ιωσήφ Κηρομύτης απεβίωσε στην Αθήνα τον Αύγουστο 2013 πάσχων από χρόνια λευχαιμία.

Καλλιτεχνική δράση
------------------

Τα πρώτα έργα του Ιωσήφ Κηρομύτη είναι μικρές ελαιογραφίες, που βρίσκονται σε ιδιωτικές συλλογές. Η μικρή ελαιογραφία απαιτεί τη χρήση λεπτών πινέλων και ακρίβειας, και εκεί ακριβώς φάνηκε το ταλέντο του Κηρομύτη. Πέραν αυτού ο μικρός πίνακας ήταν πιό εύκολος στην εμπορική του προώθηση. Μετά το 1985 άρχισε να ζωγραφίζει μεγάλου μεγέθους ελαιογραφίες με αρχαιοκλασσικά θέματα. Εχει συμμετάσχει σε πολλές εκθέσεις ζωγραφικής και αγγειοπλαστικής. Σταδιακά σχεδόν εγκατέλλειψε τη ζωγραφική και ασχολήθηκε με την αγγειοπλαστική και αγγειογραφία σε ψημένα μελανόμορφα και ερυθρόμορφα αγγεία, που πωλούνται σε καταστήματα πέριξ της Ακροπόλεως. Στην πατρίδα του την Πρέβεζα έκανε μόνο μία έκθεση ζωγραφικής το 1994 στην δημοτική αίθουσα "Θεοφάνειος". Οι εκδόσεις ΔΟΛ (Οργανισμός Λαμπράκη) έχουν εκδόσει ένα CD με την «Ελλάδα του Περικλή» όπου ο Ιωσήφ Κηρομύτης παρουσιάζει σε βίντεο την τεχνική του. Προσπάθησε να συγκεντρώσει τις σημειώσεις του γιά να εκδόσει ένα εγχειρίδιο Αρχαίας Αγγειοπλαστιής και Αγγειογραφίας, από τις εκδόσεις ΄Αδωνι Γεωργιάδη, αλλά δεν πρόλαβε.
Η **ABN AMRO Bank** είναι ολλανδική κρατική τράπεζα με έδρα το Άμστερνταμ. Η ABN AMRO Bank είναι η τρίτη μεγαλύτερη τράπεζα στην Ολλανδία. Επανιδρύθηκε στη σημερινή της μορφή το 2009, μετά από την απόκτηση και την διάλυση της αρχικής ABN AMRO από την τραπεζική κοινοπραξία αποτελούμενη από τις Royal Bank of Scotland Group, Santander Group και Fortis. Μετά την κατάρρευση της Fortis, η οποία απέκτησε την ολλανδική επιχείρηση, κρατικοποιήθηκε από την ολλανδική κυβέρνηση, μαζί με την Fortis Bank Nederland.

Η τράπεζα είναι αποτέλεσμα μιας μακράς ιστορίας συγχωνεύσεων και εξαγορών που χρονολογούνται στο 1765. Το 1991, Algemene Bank Nederland (ABN) και AMRO Bank (παρόμοια περίπτωση με τη συγχώνευση της Amsterdamsche Bank και της Rotterdamsche Bank τη δεκαετία του 1960) συμφωνήθηκε να συγχωνευθούν για να δημιουργήσουν την ABN AMRO. Μέχρι το 2007, η ABN AMRO ήταν η δεύτερη μεγαλύτερη τράπεζα στην Ολλανδία και η όγδοη μεγαλύτερη στην Ευρώπη από πλευράς περιουσιακών στοιχείων. Εκείνη την εποχή τα περιοδικά The Banker και Fortune Global 500 την τοποθέτησαν στη λίστα των 15 μεγαλύτερων τραπεζών στον κόσμο, ενώ είχε δραστηριότητες σε 63 χώρες, με πάνω από 110.000 υπαλλήλους.

Παραπομπές
----------

1. ↑  «Annual Report 2014». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 12 Οκτωβρίου 2016.
2. ↑  «Major Banks in the Netherlands».
3. ↑  Steinglass, Matt (June 5, 2013). «ABN Amro fights ruling that prohibits acquisitions». *Financial Times*. .
4. ↑  «Fortune Global 500 by industry: Banks - Commercial and Savings». CNN. July 23, 2007. Αρχειοθετήθηκε από το πρωτότυπο στις 19 August 2010.. Ανακτήθηκε στις 26 July 2010.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138658025
* LCCN: no92019117
* ISNI: 0000 0004 0369 1636
* SUDOC: 086007955
* BNF: cb144618828 (data)
* NKC: uzp2007400284

 |

 |
Οι **Cacophony** ήταν αμερικανικό Speed metal συγκρότημα, το οποίο σχηματίστηκε το 1986 στο Σαν Φρανσίσκο από τους κιθαρίστες Μάρτι Φρίντμαν και Τζέισον Μπέκερ. Το συγκρότημα κυκλοφόρησε δύο στούντιο δίσκους σε διάστημα τριών ετών, πριν διαλυθούν.

Ιστορία
-------

Οι Cacophony δημιουργήθηκαν από τους Φρίντμαν και Μπέκερ, με τον τραγουδιστή Πίτερ Μαρίνο και το ντράμερ Άτμα Ανούρ. Πρώτη τους κυκλοφορία ήταν το άλμπουμ *Speed Metal Symphony* το φθινόπωρο του 1987 μέσω της Shrapnel Records. Μετά την κυκλοφορία του άλμπουμ, ο Φρίντμαν δημιούργησε τον προσωπικό του δίσκο *Dragon's Kiss* και ο Μπέκερ το *Perpetual Burn*.

Ο Ανούρ αποχώρησε πριν την ηχογράφηση του δεύτερου τους άλμπουμ, δίνοντας την θέση του στον Κένι Σταυρόπουλος των Le Mans. Παρ' όλα αυτά, τα τύμπανα στον δίσκο *Go Off!* έπαιξε ο Ντιν Καστρονόβο, γνωστός ως μέλος του προσωπικού σχήματος του Ozzy Osbourne και των Journey.

Ο Φρίντμαν γνώρισε παγκόσμια αναγνώριση όταν έγινε μέλος των Megadeth, αλλά και με τις προσωπικές του κυκλοφορίες. Ο Μπέκερ κυκλοφόρησε μία σειρά σόλο άλμπουμ και εντάχθηκε για ένα μικρό χρονικό διάστημα στο προσωπικό σχήμα του τραγουδιστή των Van Halen, Ντέιβιντ Λι Ροθ. Ενώ συνεργαζόταν με τον Ροθ, ο Μπέκερ διαγνώστηκε με αμυοτροφική πλευρική σκλήρυνση (Νόσος Λου Γκέρινγκ) και έμεινε παράλυτος. Παρ' όλα αυτά, συνέχισε να συνθέτει μουσική με την βοήθεια μηχανημάτων.

Δισκογραφία
-----------

* *Speed Metal Symphony* (1987)
* *Go Off!* (1988)

Παραπομπές
----------

1. ↑  «Cacophony - Speed Metal Symphony - Encyclopaedia Metallum: The Metal Archives». *www.metal-archives.com*. Ανακτήθηκε στις 31 Οκτωβρίου 2017.
2. ↑  «Dragon's Kiss - Marty Friedman | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
3. ↑  «Perpetual Burn - Jason Becker | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
4. ↑  «Kenny Stavropoulos - Encyclopaedia Metallum: The Metal Archives». *www.metal-archives.com*. Ανακτήθηκε στις 31 Οκτωβρίου 2017.
5. ↑  «Drummerworld: Deen Castronovo». *www.drummerworld.com*. Ανακτήθηκε στις 31 Οκτωβρίου 2017.
6. ↑  «Alive, kicking and rocking» (στα αγγλικά). *the Jupital*. 2012-11-30.. Ανακτήθηκε στις 2017-10-31.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145733086
* LCCN: no98049930
* ISNI: 0000 0000 9834 7782
* MusicBrainz: 57cb5291-1693-40d3-848c-1729c967511b

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |